
ATSAKYMAI Į TIEKĖJO KLAUSIMUS



1. Klausimas:
Kas yra atsakingas už esamos 1-ojo laipsnio AO įrenginio faktinę techninę būklę (nusidėvėjimą, mikroįtrūkimus, nuovargį, koroziją, cheminį poveikį)?
0. Atsakymas:
Esamas 1-ojo laipsnio AO įrenginys nuosavybės teise priklauso perkančiajai organizacijai. Tiekėjui kilus papildomu klausimų yra sudaryta galimybė susisiekti su kontaktiniu asmeniu nurodytu Specialųjų konkurso sąlygų 1.9.p. - dėl pirkimo objekto Sąvartyno eksploatacijos komandos vadovu Roku Vilniškiu, tel. 0 614 95063

1. Klausimas:
Ar Perkančioji organizacija pateiks oficialų ir teisiškai įpareigojantį esamų komponentų sąrašą, kurie:
2.1. lieka eksploatacijoje;
2.2. yra modernizuojami;
2.3. yra visiškai keičiami?
2. Atsakymas:
Perkančioji organizacija neteikia iš anksto teisiškai įpareigojančio esamų komponentų skirstymo sąrašo. Tiekėjas, pats įsivertina esamos įrangos būklę ir, vadovaudamasis techninės specifikacijos reikalavimais, pasiūlo sprendinius, užtikrinančius nustatytų rodiklių pasiekimą. 

3. Klausimas:
Jei toks sąrašas nepateikiamas – ar Perkančioji organizacija supranta, kad bet kuris senas komponentas gali tapti įrenginio komponentų gedimo (atsisakymo) tašku, už kurį Vykdytojas negali prisiimti atsakomybės?
1. Atsakymas:
Tiekėjas atsako už Techninėje specifikacijoje nustatytų kiekybinių ir kokybinių rodiklių pasiekimą bei suteikia garantiją naujai įrengtiems ar modernizuotiems komponentams pirkimo apimties ribose. Tiekėjas, rengdamas pasiūlymą, privalo įvertinti galimą esamų komponentų įtaką sistemos veikimui.

1. Klausimas:
Ar Perkančioji organizacija garantuoja, kad visi paliekami komponentai (vamzdynai, jungtys, vožtuvai, žarnos, jutiklių prijungimai) yra skirti darbui esant ≥ 90 bar slėgiui?

4. Atsakymas:
Vadovaujantis techninės specifikacijos 5 punktu, tiekėjas, rengdamas pasiūlymą, įvertina, kurie komponentai aukšto slėgio linijoje turi būti keičiami ar modernizuojami, kad visi tokioje linijoje veikiantys komponentai būtų pritaikyti darbui ne mažesniu kaip 90 bar slėgiu. 




1. Klausimas:
Jei tokia garantija nesuteikiama – ar Vykdytojas privalo savo rizika ir sąnaudomis pakeisti visas potencialiai rizikingas detales?

5. Atsakymas:
Tiekėjas pats nustato reikalingų sprendinių ir komponentų apimtį, būtiną techninės specifikacijos reikalavimams įvykdyti, ir tai įtraukia į pasiūlymo kainą.

1. Klausimas:
Ar techninė specifikacija numato aukšto slėgio žarnų keitimą, jei jos eksploatuojamos nuo 2012 metų?.
6. Atsakymas:
Techninė specifikacija nenustato konkrečių komponentų eksploatacijos trukmės kriterijų. Tiekėjas privalo užtikrinti, kad visi aukšto slėgio linijoje naudojami komponentai, įskaitant žarnas, atitiktų techninės specifikacijos reikalavimus ir būtų pritaikyti darbui ne mažesniu kaip 90 bar slėgiu. 

7. Klausimas:
Jei žarnos nėra privalomai keičiamos:
7.1. kas prisiima atsakomybę už jų plyšimą, mikro-nuotėkius ar staigų gedimą?
7.2. ar tai bus laikoma garantiniu atveju?
1. Atsakymas:
Filtrato valymo įrenginiui taikoma ne trumpesnė nei 24 mėnesių garantija pirkimo apimties ribose. Garantijos taikymas vertinamas pagal pasiektus sistemos veikimo rodiklius ir techninės specifikacijos reikalavimus. 

1. Klausimas:
Techninėje specifikacijoje nurodyta: „visi komponentai, reikalingi saugiam įrenginio veikimui“.
Ar tai reiškia, kad Vykdytojas atsako už visą sistemą kaip vientisą visumą, nepriklausomai nuo to, ar konkretus elementas yra naujas, ar senas?
8. Atsakymas:
Tiekėjas atsako už 1-ojo ir 2-ojo laipsnio AO įrenginių sinchronizuotą veikimą bei už pirkimo apimtyje modernizuotus, pakeistus ir naujai įdiegtus komponentus, vadovaujantis techninės specifikacijos 5, 6 ir 13 punktais.

9. Klausimas:
Jei ne – kaip praktiškai atskiriama atsakomybė tarp naujos ir senos įrangos?
9. Atsakymas:
Tiekėjo atsakomybės apimtis apibrėžta techninėje specifikacijoje ir apima pirkimo apimtyje atliekamus modernizavimo darbus bei sistemos veikimą garantiniu laikotarpiu.



10. Klausimas:
Ar prieš paleidžiant įrenginį į eksploataciją bus atliktas esamų komponentų techninis auditas ir ar jo rezultatai bus teisiškai įpareigojantys?
10. Atsakymas: 
Perkančioji organizacija planuoja vykdyti projekto techninę priežiūrą sutarties vykdymo metu.

11. Klausimas:
Jei per 30 dienų bandymų laikotarpį sistema nepasiekia reikalaujamų parametrų dėl senų komponentų, ar Perkančioji organizacija:
11.1. apmoka jų keitimą;
11.2. ar reikalauja to iš Vykdytojo be papildomo apmokėjimo?
11. Atsakymas: 
Tiekėjas privalo suprojektuoti ir įgyvendinti sprendinius taip, kad filtrato valymo įrenginys per bandymų laikotarpį pasiektų techninėje specifikacijoje nustatytus rodiklius, neatsižvelgiant į tai, ar sprendinių poreikis nustatytas iki pasiūlymo pateikimo ar bandymų metu.

12. Klausimas:
Ar 24 mėnesių garantija taikoma:
12.1. tik naujiems komponentams;
12.2. ar visai filtrato valymo sistemai kaip vientisam įrenginiui?
12. Atsakymas: 
Garantija taikoma filtrato valymo sistemai pirkimo apimties ribose, kaip apibrėžta techninėje specifikacijoje.

13. Klausimas:
Kaip bus traktuojamas gedimas, kai:
13.1. senas komponentas sugadina naują;
13.2. arba dėl seno komponento sistema neatitinka reikalaujamų rodiklių?
13. Atsakymas: 
Gedimų priežastys ir sistemos rodiklių atitiktis vertinami vadovaujantis techninės specifikacijos reikalavimais ir tiekėjo parinktų technologinių sprendinių tinkamumu.


14. Klausimas:
Techninėje specifikacijoje numatyta galimybė projektuoti oro valymo įrenginį.
Ar tai reiškia, kad Perkančioji organizacija jau numato nuolatinius nuotėkius, garavimus ar nekontroliuojamas filtrato emisijas?

14. Atsakymas:
Techninės specifikacijos 9 punktas numato oro ištraukimo ir galimo oro valymo sprendinių projektavimą tais atvejais, kai technologiniame procese susidaro oro teršalai, keliantys kvapų, korozijos ar aplinkos taršos riziką.

15. Klausimas:
Ar Perkančioji organizacija sutinka, kad tinkamai suprojektuotai, hermetiškai ir teisingai eksploatuojamai AO sistemai nereikalinga oro valymo sistema ir pakanka vietinės oro ištraukos?
15. Atsakymas:
Sprendiniai parenkami vadovaujantis techninės specifikacijos 9 punktu, įvertinus faktines technologinio proceso sąlygas ir susidarančių teršalų pobūdį. 

16. Klausimas:
Ar šis reikalavimas nėra netiesioginis patvirtinimas, kad Perkančioji organizacija pati nėra tikra dėl esamos sistemos sandarumo ir saugumo?
16. Atsakymas: 
Oro ištraukimo ir galimo oro valymo sprendiniai vertinami kaip prevencinė aplinkosauginių ir darbo saugos rizikų valdymo priemonė ir nėra laikomi esamos sistemos trūkumų pripažinimu. 


17. Klausimas:
Ar Perkančioji organizacija supranta, kad bet koks neaiškus ar neapibrėžtas rizikos veiksnys pirkime:
17.1. yra labai brangiai įkainojamas;
17.2. arba lemia tai, kad dalyvauja tik techniškai silpni ar spekuliatyvūs Vykdytojai?
17. Atsakymas:
Pirkimas vykdomas vadovaujantis viešųjų pirkimų principais, siekiant užtikrinti konkurenciją, skaidrumą ir racionalų lėšų panaudojimą. Tiekėjai, atlikę objekto apžiūrą, savarankiškai įvertina technines ir finansines rizikas.



18. Klausimas:
Techninėje specifikacijoje nustatyta, kad Vykdytojas turi siekti, jog planuojamos įrangos įrengimas ir eksploatavimas sukeltų kuo mažesnes papildomas išlaidas Perkančiajai organizacijai.
Tuo pačiu techninė specifikacija:
18.1. nenustato aiškios ribos tarp paliekamų ir keičiamų esamos įrangos komponentų;
18.2. nenumato teisiškai įpareigojančio esamų komponentų techninės būklės įvertinimo;
18.3. perkelia Vykdytojui atsakomybę už sistemos veikimą projektiniais režimais (įskaitant ≥ 90 bar slėgį, kokybės ir našumo rodiklius);
18.4. numato galimą papildomų sistemų projektavimą (pavyzdžiui, oro valymo sprendimus).
18. Atsakymas: 
Techninės specifikacijos reikalavimai taikomi kompleksiškai ir turi būti vertinami visumos principu. 

19. Klausimas:
19. Atsižvelgiant į tai, prašome patikslinti – ar Perkančioji organizacija pripažįsta, kad reikalavimas mažinti papildomas išlaidas yra prieštaringas, nes:
19.1. Vykdytojas, neturėdamas aiškiai apibrėžtų atsakomybės ribų, yra priverstas į kainą įtraukti maksimalų techninį ir teisinį rizikos lygį;
19.2. toks rizikos perkėlimas Vykdytojui objektyviai didina pasiūlymo kainą, o ne mažina Perkančiosios organizacijos išlaidas?
19. Atsakymas: 
Viešasis pirkimas vykdomas laikantis Viešųjų pirkimų įstatyme nustatyto ekonomiškai naudingiausio pasiūlymo principo, užtikrinant racionalų Perkančiosios organizacijos lėšų panaudojimą.

20. Klausimas:
Techninėje specifikacijoje nurodytas labai platus įeinančio filtrato druskingumo diapazonas – Įeinančio filtrato druskingumas 20 000–50 000 mg/l.
Prašome patikslinti, kuri įeinančio filtrato druskingumo reikšmė Perkančiosios organizacijos laikoma aktualia projektavimo pagrindu šiuo metu (vidutinė, maksimali, paskutinių 12 mėnesių statistinė reikšmė), nes toks diapazonas turi esminę įtaką membranų parinkimui, darbinio slėgio nustatymui, energijos sąnaudoms ir eksploatacinėms išlaidoms.

20. Atsakymas. 
Filtrato druskingumas kinta priklausomai nuo sezoniškumo ir kritulių kiekio. Techninėje specifikacijoje nurodytas 20 000–50 000 mg/l diapazonas atitinka realias filtrato savybes ir turi būti vertinamas projektuojant įrangą. 


21. Klausimas:
Prašome patikslinti, kur pagal Perkančiosios organizacijos matymą numatoma įrengti 2-ojo laipsnio AO įrangą:
• toje pačioje patalpoje kaip ir 1-ojo laipsnio įranga;
• atskiroje techninėje patalpoje.
21. Atsakymas:
1-ojo ir 2-ojo laipsnio AO įranga diegiama toje pačioje patalpoje, kurioje šiuo metu yra AO įrenginys, o valdymo spinta – gretimoje patalpoje, kaip nustatyta techninės specifikacijos 10 punkte.

22. Klausimas:
Gerb. Užsakove, norėtume pasiteirauti, ar šiam projektui buvo rengti preliminarūs išdėstymo sprendiniai, kuriuose nurodytos funkcinės zonos, technologinės įrangos montavimo vietos bei valdymo skydo įrengimo vieta? Ši informacija mums reikalinga tolimesniam projektinių sprendinių derinimui.“
22. Atsakymas:
Preliminarūs išdėstymo sprendiniai nebuvo rengti, pagal techninės specifikacijos 13 p. - Filtrato valymo įrenginys  turi būti pristatytas ir instaliuotas, t. y. prijungta prie esamų, veikiančios AO sistemos patalpos, išvalyto vandens, išleidžiamo koncentrato, filtrato padavimo vamzdynų bei prie elektros galios įvadinės spintos. Rangovas savo kaštais atlieka visus būtinus Įrangos prisijungimo, atsijungimo, montažo ir demontavimo darbus. Tiekėjui kilus papildomu klausimų yra sudaryta galimybė susisiekti su kontaktiniu asmeniu nurodytu Specialųjų konkurso sąlygų 1.9.p. - dėl pirkimo objekto Sąvartyno eksploatacijos komandos vadovu Roku Vilniškiu, tel. 0 614 95063
Pagal techninės specifikacijos 10 p. - Nauja valdymo sistema turės būti sumontuota atskiroje patalpoje nuo technologinės įrangos.

Atsižvelgiant į Bendrųjų pirkimo sąlygų 5.4. p. vokų atplėšimo terminą nukeliame į 2026 m. vasario 20 d. 13 val.

